قضينا الليالى

قضينا الليالى اغنيه مصريه الفها عبد الرحيم منصور و لحنها بليغ حمدى و غنتها عفاف راضى

 كلمات 

قضينا الليالى بندور ع الغالى

و آدى سنين ماشين

دقينا الابواب نسأل ع الأحباب

بس طريقهم فين

واخدانا الليالى بحر الهوا عالى

توهنا التيار

آه يا ليل يا قاسى ماشى ولا راسى

دا الشراع محتار

دا احنا مش داريين من نار الحنين

و الشوق القتال

فين المرسا فين ولله مشتاقين

لصوت الموال

يا صوت التنهيد يا جاى من بعيد

شيلنى علا الجناح

ودتنا ايام و جابتنا ايام

و المسا صباح

دا شراع دا مشتاق بين لقا و فراق

والمرسا نسينا

لينا الحب لينا لو تاهت خطاوينا

و بكيت عنينا

يا اللى بتعشقونا مدو ايديكو لينا

من بر السلامه

خدونا وياكو نتنسم هواكو

فى ضل ابتسامه

نبكى ايوا معاكو نفرح ايوا معاكو

بس مش وحدينا

توهنا الغرام يا حبايب حرام

مدو ايديكو لينا
مصادر

تصنيف:عفاف راضى
تصنيف:اغانى عفاف راضى
تصنيف:اغانى باللغه المصريه
تصنيف:كلمات اغانى